मुजफ्फरनगर में बसेड़ा मुख्य बाजार स्थित किराना की दुकान में शुक्रवार देर रात विस्फोट होने से पूरी दुकान धराशायी हो गई। पूरे मोहल्ले में धुआं ही धुआं छा गया। धमाके की आवाज सुनकर आसपास के लोग दहल उठे। ग्रामीणों में दहशत व्याप्त है। दुकान में दिवाली पर बिक्री के लिए रखे गए गंधक व पोटाश को विस्फोट की वजह माना जा रहा है। पुलिस व फोरेंसिक टीम ने मौके से साक्ष्य जुटाते हुए आरोपी दुकानदार को गिरफ्तार कर जेल भेज दिया है। वहीं, टीम ने दुकानदार से विस्फोटक बिक्री संबंधी लाइसेंस भी तलब किया है।